**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

Օ Ր Ե Ն Ք Ը

«ԼԻՑԵՆԶԱՎՈՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ

**Հոդված 1.**«Լիցենզավորման մասին» 2001 թվականի մայիսի 30-ի ՀՕ-193 օրենքի (այսուհետ՝ Օրենք) 36-րդ հոդվածի՝

1. 1-ին մասի 11-րդ կետից հետո լրացնել նոր կետ հետևյալ բովանդակությամբ և 12-րդ կետի համարակալումը փոխել «13»-ի․

«12) Փոստային կապի գործունեության իրականացման համար`

ա․ օրենքով նախատեսված տեխնոլոգիական սարքավորումներին և մեքենայացման, ավտոմատացման և տեղեկատվայնացման միջոցներին մաքսային մարմնին ամբողջական հասանելիություն չտրամադրելու կամ

բ․ տեխնոլոգիական սարքավորումներին և մեքենայացման, ավտոմատացման և տեղեկատվայնացման միջոցներին ներկայացվող նվազագույն պահանջների միջոցով փոստային և (կամ) սուրհանդակային  կապի օպերատորից, ինչպես նաև վերջիններիս միջոցով փոստային կապի և (կամ) սուրհանդակային կապի ծառայություններից օգտվողներից հավաքագրվող փաստաթղթերը և տեղեկությունները մաքսային մարմնի և փոստային կապի բնագավառում լիազոր պետական կառավարման մարմնի համատեղ հրամանով սահմանված ձևաչափով մասքսային մարմնին հասանելի չդարձնելու կամ

գ․ սույն կետի «բ» ենթակետում նշված փաստաթղթերն ու տեղեկությունները չհավաքագրելու և առանց նշված փաստաթղթերի և տեղեկությունների հավաքագրման փոստային առաքանիների տեղափոխման դեպքերում․»։

1. 2-րդ մասում «և 11-րդ» բառերը փոխարինել «, 11-րդ և 12-րդ» բառերով։

**Հոդված 2․** Օրենքի 36-րդ հոդվածի 1-ին մասից հետո լրացնել նոր մաս՝ հետևյալ բովանդակությամբ․

«1․1․ Սույն հոդվածի 1-ին մասի 12-րդ կետով նախատեսված դեպքերը հավաստվում են մաքսային մարմնի կողմից՝ փոստային կապի բնագավառում լիազոր պետական կառավարման մարմնին պաշտոնական փաստաթղթաշրջանառության համակարգի միջոցով գրավոր հավաստում ուղարկելու միջոցով։»։

**Հոդված 3․** Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը։